אחמד אל-פהד אל-אחמד א-סבאח

שייח' אחמד אל-פהד אל-אחמד אל-ג'אבר א-סבאח (בערבית: أحمد الفهد الأحمد الجابر الصباح; נולד ב-12 באוגוסט 1963), הידוע גם בשם אחמד אל-פהד, הוא פוליטיקאי כוויתי, בן למשפחת סבאח, שליטי כווית.

החל מ-18 יוני 2023, הוא מכהן כסגן ראש הממשלה ושר ההגנה של כווית.

אל פהד היה מעורב בשערוריות בכווית וכן בשערוריות בין-לאומיות.

== קריירה מקצועית ==
אל-פהד הוא בעל תואר ראשון בכלכלה ובמדעי המדינה, מאוניברסיטת כווית. למד באקדמיה הצבאית של כווית, ובשירותו הגיע לדרגת מייג'ור בצבא כווית.<ref name=":0"></ref>

את חייו המקצועיים התחיל בתחום הספורט עד שנכנס לתחום הפוליטי וכיהן בכמה ממשלות, שבהן החזיק במספר תיקי שרים:

בשנת 2000 הוא מונה לשר המידע של כווית.

ב-14 בפברואר 2001 מונה לשר ההסברה וב-10 בפברואר 2003 מונה כממלא מקום שר הנפט, בנוסף להיותו שר ההסברה.<ref></ref>

ב-14 ביולי 2003 מונה לשר האנרגיה, במשרד חדש שהוקם לאחר מיזוג משרדי הנפט, החשמל והמים, למשרד אחד.<ref name=":1" />

ב-15 בספטמבר 2004, בוועידת השרים של ארגון המדינות מייצאות הנפט – OPEC, הוא מונה לנשיא הארגון (מינוי שנתי) לשנת 2005.<ref name=":1"></ref>

ב-11 באפריל 2005 מונה במקביל גם כממלא מקום שר הבריאות.<ref></ref>

ב-9 בפברואר 2006 מונה מחדש לתפקיד שר האנרגיה.<ref></ref>

ב-12 ביולי 2006 מונה לראש שירות הביטחון הלאומי.<ref name=":0" />

ב-29 במאי 2009 מונה לסגן ראש הממשלה לענייני כלכלה, שר המדינה לענייני שיכון ושר המדינה לענייני פיתוח.<ref></ref>

ב-8 במאי 2011 מונה לסגן ראש הממשלה, שר המדינה לענייני שיכון ושר המדינה לענייני פיתוח.<ref></ref>

ביוני 2011 התפטר מתפקידיו (ראה להלן)

ב-18 ביוני 2023 הוא מונה לסגן ראש הממשלה ושר הביטחון.<ref></ref>

== שערוריות פוליטיות בכווית ==
# בנובמבר 2010, הואשם שייח' אחמד בפרלמנט, בניהול ענייני ממשלה, בתחומים שמחוץ לאחריותו. אחת הדוגמאות שהוצגו הייתה מינויו של אחיו, השייח' , לראש "המנגנון לביטחון המדינה" של כווית.<ref></ref>
# ביוני 2011 כחודש לאחר שמונה לתפקיד סגן ראש הממשלה, שר המדינה לענייני שיכון ושר המדינה לענייני פיתוח, אחמד אל-פהד הודיע על התפטרותו מתפקידיו, לאחר שהוצגו בפניו ממצאי חקירה, שהצביעו על מעורבותו במעשי שחיתות, הקשורים לחוזים ממשלתיים, בערך של 900 מיליון דולר.<ref></ref>
# בדצמבר 2013, כמה מבעלי בריתו של אחמד אל-פהד טענו שברשותם קלטת המראה, לכאורה, כי שני אישים בכירים לשעבר – ראש הממשלה נאסר אל-מוחמד ויו"ר הפרלמנט – דנו בתוכניות להפיל את ממשלת כווית. אחמד אל-פהד הופיע בערוץ הטלוויזיה המקומי אל-וטן ושטח את הטענות. באפריל 2014 אסרה ממשלת כווית על התקשורת לדווח על הנושא. בהמשך, אחמד אל-פהד קרא התנצלות פומבית בטלוויזיה הממלכתית של כווית ואמר שהסרטון מזויף.<ref></ref><ref></ref><ref></ref>
# בדצמבר 2015 הורשע אל-פהד ב"חוסר כבוד לתובע הציבורי" ונענש במאסר של שישה חודשים, על תנאי וכן קנס בסך 1,000 דינר כוויתי. בינואר 2016, בית המשפט לערעורים בכווית ביטל את פסק הדין וניקה אותו מכל האישומים.<ref></ref>

== פעילותו בתחום הספורט ==
בין השנים 1988–2005 כיהן אל פהד במספר רב של תפקידים בספורט הכוויתי והאזורי:<ref name=":0" />
* ייסד את והיה נשיא פדרציית החתירה הפאן-ערבית, פדרציית היאכטות הפאן-ערבית ופדרציית הירי הפאן-ערבי,
* נשיא התאחדות הכדורגל של כווית (1990–2004),
* נשיא הוועד האולימפי הלאומי של כווית (1991–2001),
* נשיא המועצה האולימפית של אסיה (OCA) (2021–1991),
* נשיא איגוד הוועדים האולימפיים הלאומיים (ANOC) (2018–2012),
* יו"ר מועצת המשחקים האפרו-אסייתית (1998–2003),
* סגן נשיא בכיר של התאחדות הספורט הסולידריות האסלאמית (החל מ-1999),
* נשיא התאחדות הכדוריד האסייתית,
* נשיא כבוד של כמה מועדוני ספורט בכווית, במדינות ערביות ובאסיה.

במסגרת הוועד האולימפי הבין-לאומי, כיהן אל פהד בתפקידים הבאים:
* נשיא ועדת הסולידריות האולימפית (2012–2018)
* סגן יו"ר ה-Olympic Channel בשווייץ (2015–2018)
* כמו כן היה חבר בוועדות הבאות: ספורט לכל (1992–1995), התנועה אולימפית (1995–2001), סולידריות אולימפית (2000–2011), יחסים בין-לאומיים (2002–2014), הערוץ האולימפי (2015–2018).

== שערוריות בין-לאומיות ==
=== הרשעה בשווייץ בהונאה ===
בנובמבר 2018, הואשם אל-פהד, בשווייץ, יחד עם ארבעה אחרים, בזיוף הקשור לעריכת בוררות מדומה בשווייץ, כדי לאמת את הסרטון המזויף שהציג מזימת הפיכה בכווית.<ref></ref>

כעבור זמן קצר, אחמד פרש זמנית מתפקידו בוועד האולימפי הבין-לאומי.<ref></ref><ref></ref>

ב-10 בספטמבר 2021, שיח' אחמד הורשע בזיוף יחד עם ארבעת הנאשמים הנוספים. הוא נידון ל-30 חודשי מאסר, מחציתו על תנאי. הוא הכחיש את עבירה וערער על הרשעתו.<ref></ref> טרם ניתן פסק הדין על הערעור.

=== שחיתות בפיפ"א ===
באפריל 2017, אחמד התפטר ממועצת פיפ"א לאחר שחבר ועדת הביקורת של פיפ"א מגואם, ריצ'רד לאי, הודה בבית משפט בארצות הברית בלקיחת שוחד של $950,000 מהמועצה האולימפית של אסיה.<ref></ref><ref></ref> על פי החשד, שהוגדר כ"יד ימינו של השייח' אחמד אל-פהד א-סבאח" נתן את השוחד כדי להשפיע על מינויים מרכזיים, בגופי כדורגל אזוריים ובין-לאומיים. אחמד אל-פהד הכחיש "בתוקף" כל עבירה.<ref></ref>

באוגוסט 2023, אחיו של שייח' אחמד, חוסיין אל-מוסאלם ו"חברת קש" שעל פי החשד, נשלטה על ידי אל-פהד עצמו, הוזכרו במסמכי בית המשפט בארצות הברית, כמי שקיבלו מיליוני דולרים מקטר, כשוחד וכן לצורך העברת תשלומי שוחד נוספים לבכירים בפיפ"א.<ref></ref>

=== התערבות בבחירת אחיו למועצה האולימפית של אסיה ===
ביולי 2023, ראש ועדת האתיקה של הוועד האולימפי הבינלאומי ה-IOC שלח מכתבים לשייח' אחמד אל-פהד ובהם הזהיר אותו מפני התערבות בבחירות הקרובות למועצה האולימפית של אסיה, בבנגקוק, "כדי להימנע מכל סוג של הפרעה לפעילות התנועה האולימפית". ב-27 ביולי 2023, הוועד האולימפי הבינלאומי השעה את אל-פהד ל-3 שנים, ובכך אישר את המלצת ועדת האתיקה, שמצאה שהייתה לו השפעה על הבחירות בבחירת אחיו טלאל למועצה האולימפית של אסיה (OCA - Olympic Council Of Asia).<ref></ref> ב-13 באוקטובר 2023, וועדת האתיקה הודיעה ל-OCA כי יש לבטל את הבחירות שלה ב-2023 ומועמדותו של טלאל "הייתה להיות מוכרזת כפסולה מלכתחילה".<ref></ref>

== בני משפחה ==
אחמד אל-פהד נשוי לשייח'ה משעל אל-אחמד אל-ג'אבר א-סבאח, ולהם חמישה ילדים: פדילה (בת), שייח' פהד, מרים (בת), פהדה (בת), אל-עונוד (בת).

אחָיו:<ref name=":1" /> טלאל פהד אל-אחמד א-סבאח ، עד'בי פהד אל-אחמד א-סבאח ، ח'אלד אל-פהד אל-אחמד א-סבאח ، ביבי אל-פהד א-סבאח (بيبي الفهد الصباح).

== עיטורים<ref name=":0" /> ==
* כוחות מיוחדים, פרס אומץ מטעם צבא ארצות הברית
* אזרחות כבוד של העיר הירושימה
* פרס הצטיינות ספורט מנשיא טורקיה
* הפרס האזרחי הגבוה ביותר מטעם נשיא קזחסטן
* אות מסדר הספורט הסעודי
* דוקטור לשם כבוד במדעי המדינה מאוניברסיטת דונג-א, בוסאן (קוריאה)
* דוקטור לשם כבוד ביחסים בין-לאומיים, מאוניברסיטת טאיפיי
* דוקטור לשם כבוד במדעי הספורט, מאת האקדמיה האמריקאית

==ראו גם==
* בית סבאח

==קישורים חיצוניים==

== הערות שוליים ==

קטגוריה:חברי הוועד האולימפי הבין-לאומי
קטגוריה:משפחת סבאח
קטגוריה:שערוריות פוליטיות
קטגוריה:פיפ"א
קטגוריה:כוויתים שנולדו במאה ה-20
קטגוריה:ילידי 1963